Kornerup fant utsmykkingen grov og ikke bevaringsverdig, og dødssyndsmannen oppfattet han som en kvinne med 7 delfiner. Til bevaringskommisjonen sendte han derfor innstilling om at bildene ikke skulle restaureres. Presten fant bildet uhøvisk og stengte kirken for menigheten inntil bildet ble tildekket igjen. Det ble derfor besluttet å ikke gjøre mer med denne utsmykkingen. I stedet ble hvelvene fjernet, og kirkerommet tilbakeført til den opprinnelige romanske stilen med flatt loft. Dødssyndsmannen kan derfor bare sees på den akvarellen Kornerup utførte i 1889. Skriftebåndene er satt forkjært, så enten har maleren satt dem feil fordi han ikke kunne lese, eller Kornerup tydet teksten feil.